JohanHeinsen/ENO huggingface dataset:
Odense Adresse-Contoirs Efterretninger, 1848-06-26
Krigsministeren har dernæst af egen Tilskyndelse tilbagesendt 20 i dansk Fangenskab værende til Underklasserne henhørende Preussere og Forbundstropper, og udbedt sig en lignende Føielighed af General Wrangel, som denne naturligviis ikke vil afslaae. Det er overladt General Hedemann at betegne Navnene paa dem, som særligen maatte ønskes udvexlede. Hans Majestæt havde bevilget de ovennævnte Fanger en Tærepenge med paa Reisen, som disse modtoge med glad Overraskelse og bade ved en preussisk Garder, der Allergnadigsten Majestat unsern gerührten Dank abzustatten". Ved Afskeden kom de Alle og rakte Haanden til Undertegnede (Adjutant Johannes Harbou) og erklærede: "dafMan sich sehr rechtschaffen gegen uns betragen har, Lieutenant Rossey erklærede det Samme paa sine Vegne, og vil tilvisse heller ikke med Grund kunne klage over den havte Behandling.
Odense Adresse-Contoirs Efterretninger, 1848-06-26
Ved Affairen i Sundeved den 28 Mai var det især en derboende dansk Bonde Man skyldte det Kjendskab til Fjendens Stillinger, hvorpaa det heldige Udfald for en Deel beroede. Denne Mand har Man ladet falde i Fjendens Hænder, som maaskee i dette Øieblik er i Begreb med at offre ham. J det mindste fortæller, Rendsb. Dagbl.", at han er bragt til Rendsborg, er med Nød og neppe reddet fra Pøbelens Mishandling, og dette Produkt af luttret Smag beder Regjeringen om ret snart at skyde ham, til Skræk for Ligesindede, ligesom det allerede er skeet med en tidligere".
Odense Adresse-Contoirs Efterretninger, 1848-06-26
Vi ville ikke opholde os ved, hvorvidt den provisoriske Regjering kan ansees berettiget til at slagte som Forræder en Mand fra et Gebeet, hvorover den idetmindste ikke endnu har nogen lovlig Magt eller har modtaget Hyldingseed, fordi han har villet opfylde sin Borgerpligt mod den Stat, han betragter som sit Fædreland. Vi troe baade i Menneskehedens og Fornuftens Navn at kunne fordre, at der sørges for at den ovennævnte (og mulig andre af samme Grund opbragte Fanger) ikke uden Reklamation, offres til den slesvigholsteenske Regjerings eller Pøbels Barbari, og da Man veed, med hvilke Folk Man har at bestille, bør Man, i Tilfælde af Vægring, true med de meest determinerede Repressalier, f. Ex. ifølge Lodkastning at skyde En af de i Kjøbenhavn indbragte slesvigholsteenske Fanger, for enhver dansk Undersaat, der uden utvivlsom og ubetinget strafbar Forbrydelse maatte blive offret af Blodretten i Rendsborg. Men uden Jntervention at opoffre en Mand, som med egen Fare har reddet maaskee mange Menneskeliv paa vor Side, det vilde dog være en Svaghed, som med Rette kunde synes oprørende og vanærende for Folkefølelsen. (Kbh.)¬
Odense Adresse-Contoirs Efterretninger, 1848-06-26
"Fædrelandet meddeler af 24de: En uhyre Mængde Mennesker var igaar paa Jernbanen strømmede ud til Roeskilde i den Forventning, der at træffe den Afdeling af Kronprindsens Husarer, som er bestemt til at afgaae til Fyen til Grev Løvenhjelms Korps. Denne Forventning opfyldtes ikke, da Husarerne først igaar Morges ere satte over Sundet, igaar Formiddags have passeret Revne for Hs. Maj. Kongen i Frederiksborg og saaledes først i Eftermiddag kunne naae Roeskilde. Derimod traf Man en Afdeling af Götha Artilleri, der med Korpsets Heste vare ankomne igaar Eftermiddags. Et livligt lille Gilde improviseredes, ved hvilket en Mængde passende Skaaler og Sange afvexlede med hinanden.
Odense Adresse-Contoirs Efterretninger, 1848-06-26
Elben. Man vil vide at Hs. Maj. Enkedronning Marie Frederikke skal have renonceret paa sit Enkesæde og Sommerresidents Frederiksberg Slot, for at det kan blive indrettet til Lazareth og i Fremtiden til Jnvalidehospital.
Odense Adresse-Contoirs Efterretninger, 1848-06-26
Under 8de og 11te ds. indgav General Wrangel Beretninger til Forbundsdagen, hvori han, foruden at rapportere om Krigsbegivenhederne, fremstillede Nødvendigheden af en yderligere Forstærkning for med Kraft, at kunne operere mod den danske Krigsmagt. Disse Beretninger bleve i Mødet den 16de overgivne til Militair kommitteen. Gesandten fra Meklenborg bragte derefter til Forsamlingens Kundskab de Hindringer, som hidtil havde staaet i Veien for den fuldstændige Stilling af Forbundskontingentet, og lovede at dette nu skulde blive stillet i dets hele Styrke.
Odense Adresse-Contoirs Efterretninger, 1848-06-26
Fregatten "Bellona krydser nu stadig udenfor Admiralitetsretterne vedblive at kondemmere preussiske og andre tydske Skibe og Ladninger. I Kjøbenhavn har 4 s. Subskriptionen i Ugen, til den 17 de indbragt c. 2250 Rbd. Kommitteen har nu med de ældre specielle Kommitteer forenet sig til en Centralkommittee til Understøttelse af udkommanderede Land= og Søkrigeres Familier, de Saarede og Qvæstede og de Faldnes Efterladte. Denne Centralkommittee bestaaer af 3 Sektioner, hvoraf den 1ste antager sig de udkommanderede Landkrigeres Familier, den 2den de udkommanderede Søkrigeres Familier, og den 3die de Saarede og Qvæstede og de Faldnes Efterladte. Den til Forretning i Banken indsatte Sum er forøget til 19,200 Rbd. - 4 s. Subskriptionen bliver meer og meer almindelig, saavel i Kjøbstæderne som paa Landet.
Odense Adresse-Contoirs Efterretninger, 1848-06-26
- Det nuværende franske Regjeringsblad "National af 13 ds. indeholder en Artikel, hvori det hedder: Det er imod Norden, hvor Frihedens Sag finder saamange Sympathier, at Man vender Tydsklands Opmærksomhed, medens den kræves langt mere ved de østlige Grændser. Hvad ville de tydske Regjeringer i deres Foretagende mod Danmark, Kan Vold forandre Noget i Tingenes Tilstand? Hvordan kan Man forandre den Kjendsgierning, at Fleerheden af Slesvigs Befolkning er dansk, taler dansk og ved hele sin Fortid hænger sammen med den danske Stat, Vi ansee Danmarks Ret for uomtvistelig; men lad os endog sætte, at den var ligesaa tvivlsom, som visse tydske Publicister sige: er det da en Grund til Krig, og har Man ikke andet Middel at tage sin Tilflugt til, end Vaabnene og den raa Kraft, Alt, baade Stridens Beskaffenhed og de stridende Parters Ulighed, fordrede, at Man tog sin Tilflugt til diplomatisk Afgjørelse, og tilsidst til en Mægling, og Alt fordrer det endnu. Vi frygte ikke for at sige det: under saa betydningsfulde Omstændigheder for Europa, naar Demokratiet arbeider fra Alle Sider paa at fæste Fod paa Fastlandet, har Tydskland ikke Ret til at beskjæftige sig med en ussel Strid om Udvidelsen af sit Territorium. Tydskland tilhører ikke sig selv alene; det tilhører ogsaa Frankerig, Jtalien, der samler sig paany, de slaviske Folk, hvis Tilstand er saa frygtelig forvirret, ja selv disse Skandinaver, med hvem det er i Kamp men som ikke forlange bedre end at træde ind i Fastlandets store Broderskab. Hvilken Udvidelse af Territoriet kan opveie den mindste Udbredelse af den demokratiske Jdee, Under de nærværende Omstændigheder er det af Vigtighed for Tydskland at have de tappre skandinaviske Folk som Venner ved sin Side; thi vanskelige og indviklede Forhold reise sig fra Østen. Wienernes høihjertede Fremtræden har paa een Gang været Jtalien den virksomste Hjælp, og løsnet de Baand, der bandt de slaviske Folk til det østerrigske Monarki. Disse Folk røre sig, forlange deres Nationalitet haandhævet, og søge allerede at organisere sig. Jkke langt fra dem er det østerrigske Polen, det preussiske Polen, det russiske Polen, og Livet rører sig i alle disse Stykker. Et vigtigt Patronat tilfalder Tydskland. Det er Tydskland, den umiddelbare Nabo, som kan udøve meest Jndflydelse paa disse Folkeslags Skjæbne. J dette Foretagende vil det, naarsomhelst det ønsker det, blive understøttet af Frankerig, ja selv af Jtalien, der snart vil indtage en høi Rang iblandt Fastlands Nationerne. Naar disse tre Nationer i Fællesskab have aftalt et eller andet stort Skridt til Fordeel for Slaverne, da skulde det være vanskeligt, at dette Skridt ikke blev udført, og Slaverne befriede for Faren af en russisk Panslavisme. - Under disse Forhold, der ikke meere ere tilkommende, men allerede ere nærværende, skylder Tydskland os Alle saasnart som muligt at gjøre en venskabelig Ende paa Striden med Danmark.
Odense Adresse-Contoirs Efterretninger, 1848-06-26
Fra Frederiksværn skrives af 13 ds. Efter Forlydende skal den i kgl. dansk Tjeneste for Tiden indtraadte Sekondlieutenant af den kgl. norske Marine, Baron Ferdinand Wedel-Jarlsberg være tildeelt Ansættelse i samme Charge ombord i Eskadre-Kommandofartøiet, Orlogsdampskibet Geiser". Horf. Av. beretter af 23de. J det stærke Uveir Natten mellem sidstafvigte Løverdag og Søndag nedbrændte aldeles Gaardmand Søren Mortensens Gaard i Søndervissing. Lynilden slog ned og antændte først det Huus, hvori Kreaturerne stode; alt Jndbo, 50 Tdr. Korn samt Besætning af 3 Heste, 14 Fækreaturer, 18 Faar og 5 Sviin, foruden Avlsredskaber, blev Luernes Nov. Gaarden var assureret, hvilket ikke var Tilfældet med Jndbo og Besætning.
Odense Adresse-Contoirs Efterretninger, 1848-06-26
Svendborg den 24 Junii. J Nat, strax efter Kl. 12, udbrød en meget heftig Jld i Enkemad. H. M. sal. Krøyers Brænderi i Brogade, som i faa Øieblikke udbredte sig til Forhuset og øvrige Bagbygninger med en saadan Voldsomhed, at den største Fare opstod for det hele tilstødende Qvarteer. Ved Autoriteternes Energi og Konduite, og hele Brandkorpsets brave og uforfærdede Anstrængelser lykkedes det Kl. 3 at indskrænke den frygtelige Jldmasse til bemeldte Eiendom og de tilstødende Sidebygninger, og saaledes redde Byen for en saa øiensynlig Fare. Derimod indtraf desværre ved en betydelig Explosion af et større Parti Krudt paa et af Sidebygningens Lofter det ulykkelige Tilfælde, at Flere af Brandkorpsets Medlemmer bleve qvæstede, og deriblandt Tømmerm. Johansen og Skom. Grøn jun meget farligt, idet Førstnævnte fik et dobbelt Beenbrud, samt en betydelig Kontusion i Bryst og Ansigt, og Skomager Grøn ligeledes flere farlige Kontusioner. Explosionen skeete med en saadan Voldsomhed at den foruden den nærmeste Ødelæggelse sprængte en Masse Vinduer og beskadigede en betydelig Deel Tage i en meget viid Omkreds af de tilstødende Gader. - Jldens Udbrud foranledigedes ved Uforsigtighed af en Brændeviinskarl, der ved at afdæmre en Brænding Spiritus kom for nær til Aabningen med et brændende Lys, hvorved hele Brændingen antændtes og Hatten fløi af Kjedelen, faa Øieblikke senere stod hele Bygningen i lys Lue. (Svend. Av.)
Odense Adresse-Contoirs Efterretninger, 1848-06-26
Odense. Efter gjort Jndberetning fra herværende Central=Infanteri=Depot er som frivillig Gave indkommen: fra Kammerherreinde, Baronesse v. Juel Brockdorff til Schelenborg 662 3/4 Alen grønt og blaat Klæde til Kapper og Vaabenkjoler, og fra Hr. Kammerherre, v. Juel Brockdorff 25 Skjorter, samt fra adskillige af Baroniet Schelenborgs og Stamhuset Thorsengs Fæstere og øvrige Beboere 800 Par nye Sokker.
Odense Adresse-Contoirs Efterretninger, 1848-06-26
Af Hjallese Byes Beboere er i Alt leveret til Armeen: 11 Tdr. Rug, 6 Tdr. 7 Skpr. Havre, 1 Fjerding Smør, 4 Lpd. 4 Pd. røget Flesk, 11 Skjorter og 33 Lagener, samt af Sognet uden Vederlag stillet 2 Heste. Dødsfald. J. E. Heegaard, f. Duckheim, 21 Aar, Skræderm. T. Haagerup, 66 Aar; A. M. Jacobsen, f. Witter; Student og Typograph D. N. Blicher; Enkemad. R. Schmidt, f. Christensen; Enkefrue A. B. Wachs, f. Krabbe, 83 Aar. Alle i Kbhavn. - Stud. juris F. Dichmann (fra Svendborg), Frivillig og Underofficeer i 5te Bat, (haardt saaret i Træfningen den 28 f. M.), paa Lazarethet paa Augustenborg, 24 Aar. B. Nielsen Bodelsen, paa Lykkesholm pr. Aal. borg, 17 Aar. C. N. Jessen, f. Thoruk, i Kallundborg, 49 Aar Saddelmagerm. H. Funch, i Aalborg, 56 Aar; Toldbet, i Kallundborg J. Nielsen Jacobsen; Gaardeier A. J. Klim i Kirkestillinge pr. Slagelse, 82 Aar; Skolelærer Wolter, i Aarhuus; Cand. phil. S. C. Boesen, i Knebel Præsteg. pr. Aarhuus, 20 Aar; Gartner A. L. Jespersen Berg, i Aarhuus Præsteenke M. R. Lund, f. Theilade, i Kolding; Jfr. M.A. Ravnborg, paa Vildmosegaard pr. Aalborg, 17 Aar; Mad. A. A. Boldsen, i Randers, 30 Aar, Kammerjunker C. F. F. D. Rømer, i Vallø ved Kjøge; S. Wallich, f. Beierholm, Aarhuus, 61 Aar, Kirkesanger og Skolelærer E. Bøggild, i Todberg pr. Aarhuus, 48 Aar. Justitsraad Winthers Hustru, M. M. f. Nørager, i Roeskilde, 67 Aar; Livjæger T. V. Olesen (haardt saaret i Affairen den 28 f. M.), paa Lazarethet i Sønderborg, 26 Aar.
Odense Adresse-Contoirs Efterretninger, 1848-06-26
AVERTISSEMENTS. At min kjære og kjærlige Moder, Maria Catharine Rosengaard den 23 dennes er indgaaet til den evige Hvile, meddeles herved sørgeligst Familie og Venner af Odense den 25 Juni 1848. M. Stockfleth. Sørgeligst bekjendtgjøres for fraværende Slægt og Venner, at min elskede Mand, Toldbetjent A. Larsen, indgik til den evige Fred Søndagen den 25 dennes, i hans Alders 58de Aar og i vort Ægteskabs 6te Aar. Fire efterlevende Børn af et tidligere Ægteskab begræde tilligemed mig Tabet af en retskaffen Mand og Fader. Odense den 26 Juni 1848. M. K. Larsen, født Hansen. Berlingske politiske og Avertissements-Tidende.
Odense Adresse-Contoirs Efterretninger, 1848-06-26
Det ærede Publicum som fra Begyndelsen af Juli Qvartal for 1848 önsker at tiltræde som Abonnenter paa Berlingske Tidende, ville behageligst henvende sig til de respective Postcontoirer i Provindserne. Dette Blad, hvis Størrelse tillader det at give dets Læsere meget udførlige Beretninger saavel om den udenlandske som den indenlandske Politik, indeholder tillige alle Krigsbegivenhederne fra de hurtigste og sikkreste Kilder, alle Dagens Nyheder, Handels-Efterretninger, især med Hensyn til Landets egne Producter og disses Stigen og Falden i Udlandet, det indeholder dernæst politiske, commercielle statistiske og Statsoeconomiske Undersøgelser og Afhandlinger, fremdeles meddeler det de paakjendte Retssager ved de forskjellige Domstole i Kjöbenhavn, ankomne Skibe og Reisende samt interessante Feuilletonartikler. - Bladet vil bestræbe sig for at levere Kjöbstadbeboerne som fornemmelig Landbeboerne, den ere mere afsondrede fra Lecture og Adgang til Biblioteker et fuldstændigt og forstaaeligt Overblik af Alt som passerer, overeensstemmende med Tidens Tarv og Fordringer. Avertissementer optages i Tidenden til en yderst lav og billig Betaling og blive ved Bladets udbredte Læsekreds bekjendtgjorte saavel i Hovedstaden som over hele Landet, samt i Nabostaterne Norge og Sverrige.
Odense Adresse-Contoirs Efterretninger, 1848-06-26
Prisen paa Bladet er i Provindserne 2 Rbd. 60 Sk. qvartaliter. Kjöbenhavn, i Juni 1848. Udgiverne.
Odense Adresse-Contoirs Efterretninger, 1848-06-26
Den aarlige Generalforsamling i Fyens Stifts Bibelselskab afholdes Torsdagen den 29 Juni, Formiddag Kl. 9, i Consistoriet ved St. Knuds Kirke.
Odense Adresse-Contoirs Efterretninger, 1848-06-26
Paa Landemodsdagen den 28 Juni er for Deeltagerne i samme og Dhrr. Geistlige, som maatte komme herind i denne Anledning, arrangeret et fælleds Middagsmaaltid paa Comoediehuussalen Kl. 3, hvortil de, der önske at deeltage, bedes at tegne sig paa en i den Hempelske Boglade henlagt Liste inden samme Dags Formiddag Kl. 10. Odense den 21 Juni 1848. Svitzer. Opfordring til ved Qvindearbeider at samle Understøttelse til de Faldnes Efterladte. Det er et glædeligt Syn at see et heelt Folk i modig Begeistring at værne for dets Ære og Selvstændighed, og ved gode Gierninger at samle ny Kræfter til Kampen. Denne Kjærlighed til Konge og Fædreland, og denne Troskab i at bevare hvad Forfædrene have givet Folket som et helligt og retmæssigt Arvegods, vort Modersmaal og vor Danskhed, har fremkaldt de ædleste Kræfter og de velvilligste Opoffrelser. Vi føle Alle, at Den, Nationen for Øieblikket skylder den største Taknemmelighed, er Krigeren, der forlader Huus, Kone, Børn og Alt, hvad der knytter ham til et kjært Hjem for at værne om og kæmpe for sit Fædrelands, for Danmarks Hæder. Og naar han falder i Kampen, da er det ikke hans Minde alene, der skal leve iblandt os; men det er vor christelige Kjærlighed til hans Efterladte, der skal levendegjøres, den er et Middel, hvorved vi skulle afbetale noget af den Gjæld, Samtid og Eftertid staaer i til Fædrelandets faldne Helte og til Alle, der have ud godt deres Blod for vor hellige og retfærdige Sag. Det er denne Tanke, der har bevæget tvende fædrelandsk sindede Damer, Kammerherinde Lützen i Nyborg og Baronesse Juel Brockdorff til Hindemae, til herved at opfordre deres Medborgerinder til at vise, at Qvinden eiheller er bleven træt af at arbeide for Fædrelandet, og i det disse ærede Damer udstede en Jndbydelse til at sende til en af dem et eller andet qvindeligt Arbeide, helst inden den 20de i næste Maaned, hvilke Arbeider da ville blive ordnede til en Udstilling i Forbindelse med en Tombola, kan Anmelderen ikke andet end tilføie, at det i Krigens Dage er en ligesaa smuk som for enhver ædel Danneqvinde passende Maade, at virke paa ved at ihukomme den Lidende, og ved sine Hænders Arbeide og ved sin stille Syslen at bidrage til Erhvervelsen af det Jordens Gode der kan blive de Faldnes trængende Enker og Børn en stor Hielp og Trøst. Naar Udstillingen tager sin Begyndelse og de nærmere Bestemmelser ved Lodtrækningen skulle senere blive bekjendtgjorte. Nyborg den 20 Juni 1848. Da Værnepligtig af Svendborg Amts 44de Lægd No. 4, Steffen Pedersen, født i Høirup, 40 Aar gammel, 68 1/2 Tommer høi, ulovligen har forladt Lægdet, uden at det vides hvor han opholder sig, saa efterlyses han herved, med Anmodning til Enhver, som maatte kunne give Oplysning om hans Opholdsted, derom at meddele mig Underretning. Svendborg Amthuus, Nyborg den 24 Juni 1848. F. Sporon. Hr. R. A., som i Foraaret afreiste fra Kjerteminde, uden at hans Opholdsted senere er bleven mig bekjendt, vilde behage inden 14 Dage at afgjøre sit Mellemværende med mig, da hans Navn i modsat Tilfælde ellers vil blive offentliggjort. Kjertinge den 24 Juni 1818. Jacob Nielsen.
Odense Adresse-Contoirs Efterretninger, 1848-06-26
En duelig Seminarist kan erholde en god Condition 1 Novbr. d. A. Det ønskes: at han foruden i de almindelige Videnskaber ogsaa kunde give Underviisning i Tydsk og er musikkyndig. Naar han ved Intelligents forhverver sig Yndest og han tillige maatte være i Besiddelse af nogen Formue, kan han gjøre sig sikkert Haab om, snart - at bane sig Ve til en fast og fordeelagtig Stilling. Uden gode og paalidelige Anbefalinger reflecteres ikke. Den Reflecterende ville behage at indgive en forseglet Billet paa Adressecontoiret mærket Filicitase, hvori er opgivet fornøden Adresse tilligemed behørige Attester, inden den 2 Juli d. A. Den som antages, vil inden 1 August d. A. erholde Erklæring desangaaende.
Odense Adresse-Contoirs Efterretninger, 1848-06-26
Odense Realskole. Ved Cand. theol. Svendsens Befordring er en Lærerplads ledig ved Odense Realskole. De, som maatte attraae bemeldte Plads, ville behage at henvende sig til Skolens Bestyrelse. Lærerinde.
Odense Adresse-Contoirs Efterretninger, 1848-06-26
En Embedsmands Datter, som har freqventeret et af Hovedstadens bedste Instituter, og senere i flere Aar har havt Ovelse i at give Underviisning, önsker sig til 1 November d. A. en Plads i samme Fag. Hun underviser, foruden de sædvanlige Skolekundskaber og alt nu brugeligt Haandarbeide, i Fransk og Tydsk, hvilke Sprog hun ogsaa taler med Eleverne, saavelsom paa Forteprano. Gode Anbefalinger haves. - De, som maatte reflectere herpaa, bedes at henvende sig til Mad. Söeborgs Justitut i Odense, hvor nærmere Oplysning desangaaende gives.
Odense Adresse-Contoirs Efterretninger, 1848-06-26
En ung Pige ønsker sig en Plads som Lærerinde, helst for nogle mindre Børn. Hun kan i paatage sig at undervise i alt brugeligt Haandarbeide og de almindelige Skolekundskaber, Fransk og Tydsk. Paa Lønnen sees ikke saameget. Billet mærket L. H. hedes indleveret paa Adressecontoiret.
Odense Adresse-Contoirs Efterretninger, 1848-06-26
For en Karl, som paa egen Haand kan passe en Hauge og som tillige kan paatage sig og forstaaer godt at kjøre 2 Heste, er en god Plads ledig strax eller til 1 Novbr. paa en Herregaard i Fyen. Paalidelige Anbefalinger for Duelighed, Ædruelighed og Troskab fordres. Den Søgende bedes aflægge billet, paa Adressecontoiret under Mærket M. U.
Odense Adresse-Contoirs Efterretninger, 1848-06-26
En i Hovedstaden boende Handelsagent, der dagligen besøger Børsen, har Forretninger med de fleste af Byens Handlende og Urtekræmmere, samt gode Connexioner i baade i Ind= og Udlandet, ønsker endnu at overtage en Agentur for en af de større Herrer Oliemøllere i Provindsen. Angaaende hans Duelighed i Handelsfaget og hans Soliditet, er samme i Stand til at fremlægge Vidnesbyrd fra nogle af de første Handelshuse. Reflecterende behage at adressere frankerede Breve til Fyens Stifts Adressecontoir, der besørger dem indsendte til Vedkommende.
Odense Adresse-Contoirs Efterretninger, 1848-06-26
At Pensionerne af det Eilskovske Legat til Juni Termin 1848 nu kunne hæves, bekjendtgjøres til Vedkommendes Efterretning.
Odense Adresse-Contoirs Efterretninger, 1848-06-26
126 Rbd. 15 s., Umyndiges Midler under Salling Herreds Overformynderi, kunne, mod anordningsmæssig Sikkerhed, erholdes til Laans, naar man desangaaende henvender sig til undertegnede Overformynder. Salling Herredscontoir, Faaborg den 14 Juni 1848. 300 Rbd. 14 s., Vest.
Odense Adresse-Contoirs Efterretninger, 1848-06-26
Umyndiges Midler under Brahesborg Godses Overformynderi kunne strax erholdes til Laans, imod anordningsmæssig Sikkerhed. Brahesborg den 21 Juni 1848. Schaldemose.
Odense Adresse-Contoirs Efterretninger, 1848-06-26
200 Rbd. af Umyndiges Midler under Stamhuset Hver ringes Overformynderi ere strax at erholde til Laans, mod anordningsmæssig Sikkerhed, naar man derom henvender sig til Undertegnede. Hverringe den 17 Juni 1848. Rudolph v. Juel. 500 a 1000 Rbd.,
Odense Adresse-Contoirs Efterretninger, 1848-06-26
Umyndiges Midler under Stamhuset Juelsbergs Overformynderi, kunne strax erholdes til Laans, imod betryggende lovbefalet Sikkerhed. Juelsberg pr. Nyborg den 17 Juni 1848. Friis.
Odense Adresse-Contoirs Efterretninger, 1848-06-26
Det, saa meget efterspurgte Skandinaviske Brevpapir. faaes atter paa Nørregade i Cohens Bog= og Papirhandel.
Odense Adresse-Contoirs Efterretninger, 1848-06-26
Endeel nye Bygningsmaterialier, bestaaende af Muursteen, forarbeidet og uforarbeidet Fyr Tømmer i mange forskjellige Dimensioner udbydes til billig Salg fra Kammerraad Hillerups Lokke i Vindegaden af J. Nielsens Søn.
Odense Adresse-Contoirs Efterretninger, 1848-06-26
En Beboelses-Leilighed, bestaaende af 2 a 3 Værelser med Kjøkken og øvrige Beqvemmeligheder, er at faae til Leie til førstkommende Michaeli Flyttetid. Adressecontoiret anviser. Kapper. vadskes og opsættes propert og yderst billigt hos Odense d. 26 Juni 1848. Louise Lohmann, udenfor Frederiksbroen.
Odense Adresse-Contoirs Efterretninger, 1848-06-26
Fartøi til Salg. En Jagt paa 11 1/2 Commercelæst i complet seilbar Stand, er til Salg hos Skibsbygmester R. Dyreborg i Faaborg. Den for averterede Beltsbaad er nu solgt.
Odense Adresse-Contoirs Efterretninger, 1848-06-26
Til Leie. ønskes en lille Huusleilighed til October Flyttetid, helst i underste Etage. Vedkommende bedes indlægge billet paa Adressecontoiret mærket H.
Odense Adresse-Contoirs Efterretninger, 1848-06-26
Den Leilighed i min Gaard, der beboes og i flere Aar har været beboet af Hr. Krigsraad Vogelsangs Familie, er at faae til Leie til førstkommende Michaeli eller til Paaske Flyttetid. Leiligheden paavises og akkorderes af undertegnede Eier. J. J. Limkilde.
Odense Adresse-Contoirs Efterretninger, 1848-06-26
Den til Fredagen den 7 Juli førstkommende berammede Licitation paa Tverskov Mark i Vigerslev Sogn over Opførselsen, af et grundmuret Stuehuus paa det Sted, hvor den afbrændte Juulskovgaard har staaet, bliver, efter Vedkommendes Begjæring, herved tilbagekaldt. Lunde og Skam Herreders Contoir den 26 Juni 1848. Hillerup.
Odense Adresse-Contoirs Efterretninger, 1848-06-26
Auction over Græslodder. Torsdagen den 29 Juni førstk., Eftermiddag Kl. 4, bliver i Kløvermosen afholdt Auction over endeel Græslodder til Høeslet. Odense Auctionscontoir den 22 Juni 1848. Ch. Estrup.